AIŠKINAMASIS RAŠTAS

Dėl savivaldybės turto perdavimo Žemės ūkio departamentui prie Žemės ūkio ministerijos pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą –20,97 kv. m patalpas administraciniame pastate, Molėtų r. sav., Molėtų m., S. Dariaus ir S. Girėno g. 4, biudžetinei įstaigai Žemės ūkio agentūrai prie Žemės ūkio ministerijos (toliau – Agentūra) pagal turto panaudos sutartį 10 metų nuostatuose numatytai veiklai vykdyti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Agentūros veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

2024-02-22 Molėtų rajono savivaldybės administracija (toliau - Administracija) iš Agentūros gavo raštą Nr. 2A-4.8E-122 „Dėl administracinių patalpų poreikio“, kuriame informuojama, kad LRV 2018 m. rugsėjo 19 d. nutarimu Nr. 940 „Dėl Lietuvos Respublikos ūkinių gyvūnų veislininkystės įstatymo įgyvendinimo“ nuo 2024 m. vasario 16 d. Agentūra yra atsakinga už ūkinių gyvūnų veislininkystės paslaugas, jų priežiūrą. Šias funkcijas iki 2024 m. vasario 16 d. atliko Valstybinė maisto ir veterinarijos tarnyba. Perėmus funkcijas Agentūrai reikalingos patalpos vienai darbo vietai – valstybės tarnautojui atliekančiam ūkinių gyvūnų veislininkystės paslaugų teikėjų priežiūrą ir teikiančiam leidimų išdavimą. Luokesos seniūnijai išsikėlus į kitas patalpas liko nenaudojamų patalpų administraciniame pastate, Molėtų r. sav., Molėtų m., S. Dariaus ir S. Girėno g. 4. Siūloma Agentūrai suteikti 20,97 kv. m patalpų (iš jų: 5,56 kv. m bendrojo naudojimo patalpos).

 Molėtų rajono savivaldybės administracijos direktoriaus 2024 m. balandžio 16 d. įsakymu Nr. B6-146 „Dėl Molėtų rajono savivaldybės turto pripažinimo nereikalingu“, turtas pripažintas nereikalingu savivaldybės veiklai. Administracija teikia sprendimo projektą dėl patalpų perdavimo pagal panaudos sutartį Agentūrai.